Nuwe skolewet 'moenie stelsel wurg' | Maroela Media
Angie Motshekga, minister van basiese onderwys. (Foto: Verskaf)
Die wysigings aan die skolewet moet nie die stelsel verwurg nie, sê Angie Motshekga, minister van basiese onderwys, oor beplande wysigings aan die skolewet.
Maroela Media het vroeër berig vakbonde en belanghebbende organisasies moet teen 15 Januarie reageer op die voorgestelde wysigings aan die Wysigingswetsontwerp oor Basiese Onderwys. Volgens dié wetgewing sal die departement groter beheer oor skole kry. Kragtens die wysigingswetsontwerp kan die departement onder sekere omstandighede 'n enkelmediumskool dwing om 'n bykomende taal aan te bied.
"Die minister het vandeesweek met skoolbeheerliggaamorganisasies vergader. Dié organisasies het gevra om met die minister te vergader na afloop van die publiek se insette in die voorgestelde wetgewing," sê Elijah Mhlanga, woordvoerder van die departement.
Volgens hom het partye tydens die vergadering onder meer die aanstelling van onderwysers, toelatingsbeleide en kriteria vir lede van skole se beheerliggaam bespreek.
"Die regulasies moenie 'n struikelblok wees nie. Dit behoort eerder beskou word as belangrike toerusting om sommige van die uitdagings in ons skolestelsel te hanteer," sê Motshekga.
Die minister sal nou met onderwysersunies en ander rolspelers ontmoet voordat die wetsontwerp in die parlement ter tafel gelê word.
basiese onderwys Skolewet
Die regering blyk nou na snel rat oor geskakel te wees om n outokrasie gevestig te kry waar die regering van die dag die enigste besluitnemer sal wees.
So vat hulle bietjie vir bietjie todat die staat alle beheer het met hulle kommunistiese beleid,om te oorleef en ons voorbehoud is die nodigheid vir n onafhanklike tuis staat nou groter as ooit
Nasionalisering?? Die Dept. wil sy eie tekortkoming verdoesel deur wetgewing.
Aangesien die ANC so baie van doe Kolonialiste hou, hoekom maak on nie Engels as die enigste voertaal nie en dan mag daar geen Moedertaal onderrig wees nie. Dan kan die wit en swart kinders mos op dieselfde voet kompeteer. Dan kan die Kolonialiste se Engelse kinders al die pad glimlag. Dan het dei ANC wat hulle en hulle Kolonialiste vriende net wat hulle wil hê.
Kobus, dit is ou laai van die ANC regering en die ministers, hulle ontken presies dit waarmeer hulle besig is. Sy sê mos die nuwe skolewet moet nie die stelsel verwurg nie, so wat sy eintlik sê is hulle sal tot die redding kom en beheer van die skole oorneem sodat dit nie kan gebeur nie.